INTERNETSKA SJEDNICA IZVRŠNOG ODBORA HRVATSKOG ŠAHOVSKOG SAVEZA

Održana je 16. rujna 2020. godine

Sudjelovali su: Ivica Brkić-predsjednik, Mladen Palac-potpredsjednik, Ivanka Raguž, Ivan Đančević, Ivan Mandekić, Željko Margeta, Leon Žulj, Božo Mišković i Damir Gorup

Ostali: Glavni tajnik- Alojze Janković

Predsjednik Ivica Brkić upoznao je članove Izvršnog odbora da su u Hrvatski šahovski savez pristigla očitovanja Stožera civilne zaštite Primorsko-goranske županije od 15.09.2020. godine, te očitovanje Stožera civilne zaštite Grada Malog Lošinja od 16.09.2020. godine, vezano za zahtjev Hrvatskog šahovskog saveza koji je istima uputio glavni tajnik HŠS-a, sa upitom za dopuštenje održavanja službenih šahovskih natjecanja (Kupa Republike Hrvatske i 1.A, 1.B i prva ženska liga) a koja su se prema kalendaru natjecanja trebala održati u Malom Lošinju od 22.09.2020. – 04.10.2020. godine, te im je iste proslijedio na razmatranje.

Predsjednik je također izvijestio članove Izvršnog odbora da je Hrvatski šahovski savez usprkos postojećoj epidemiološkoj situaciji ugroze Covida 19 uspješno organizirao i održao gotovo sva planirana službena natjecanja koja su bila predviđena do sada u ovoj godini. Iznimno zahtjevno natjecanje koje je uspješno odrađeno uz poštivanje svih epidemioloških mjera koje je od organizatora zahtijevao Stožer civilne zaštite Splitsko-dalmatinske županije bilo je Kadetsko prvenstvo Hrvatske koje je održano u Trogiru u hotelu „Medena“ od 23.08.2020. – 29.08.2020. godine, na kojem je sudjelovalo više od 200 učesnika, plus roditelji i treneri istih, te je konstatirao da ne vidi nikakav problem da su se na isti način uspješno organizirala i predmetna natjecanja u Malom Lošinju i to sa manjim brojem učesnika nego što je to bio slučaj u Trogiru.

Članovi izvršnog odbora upoznati su od strane predsjednika da su šahovski klubovi (Š.K.Ferit-Osijek, Š.K. Sesvete Agroproteinka, Š.K. Liburnija, Š.K. Solin-Cemex, Š.K. Pula i Š.K. Rijeka) iz samo njima znanih opravdanih ili neopravdanih razloga, nažalost na štetu isključivo hrvatskog šaha i samih šahista, samovoljno odlučili ne igrati 1. A ligu, dok su svi šahovski klubovi iz 1.B lige, kao i prve ženske lige najavili svoj dolazak na predmetno natjecanje u Mali Lošinj.

Temeljem svega navedenog Izvršni odbor Hrvatskog šahovskog saveza jednoglasno donosi slijedeću odluku:

Odgađa se do daljnjega igranje Kupa Republike Hrvatske koji se trebao održati u Malom Lošinju od 22.09.2020. – 25.09.2020. godine

Odgađa se do daljnjega igranje 1.A, 1.B. i prve ženske lige koje su se trebale održati u Malom Lošinju od 26.09.2020. – 04.10.2020. godine.

Pozivaju se pojedinci ( npr. gosp. Branimir Jukić-predsjednik Š.K.Ferit-Osijek) da se ubuduće suzdrže od ovakvih i sličnih poteza, te da se ukoliko postoji neki problem, najprije obrate sa određenim zahtjevom Hrvatskom šahovskom savezu, a ne da se isti preskače, te se umjesto od nacionalnog saveza samovoljno traže očitovanje od ministarstva turizma i sporta, te time nepotrebno prejudiciraju određene preporuke ili očitovanja od strane mjerodavnih lokalnih tijela.

Predsjednik HŠS-a: Ivica Brkić